Motî:platchter - Wikipedia

# Motî:platchter

### Èn årtike di Wikipedia.

platchter (codjowaedje)

I. [v.s.c.]

1. vanter ene sakî ådla, po ndè saetchî èn advintaedje di lu (leye). Elle a bén dvou platchter po raveur si galant (J. Wisimus). I platchteye todi åtoû do mayeur (ramexhné pa: M. Francard). rl a: flater, froter l' mantche.

2. martchoter. Dji n' såreu tant platchter po on cwårt di franc (J. Wisimus).

3. tchicter. Li docteur a bén platchté divant d' trover çou k' dj' a. F. hésiter, tergiverser. >> dire sins platchter: dire platezak. F. carrément.

II. platchter a [v.c.n.d.] tchicter a. I fåt todi k' i platchteye a ene sôre u l' ôte. Vola ene eure k' i platchteye a l' ôrlodje. F. bricoler, chipoter.

III. [v.c.] gåter, esse trop vayant (avou des efants, evnd). Vos platchtez bén trop avou vos efants. rl a: adolmidjî, peri. F. dorloter.

Etimolodjeye: bodje "platch" (mot-brut).

| platchtåd, e [o.f.n. & addj.] li ci (cene) k' endè platchteye èn (ene) ôte. rl a: flateu, blanke panse, plate panse, froteu d' mantche, frote-mantche. F. flagorneur (euse).

Disfondowes: platchtaud, platchtâd, e.

| platchteu, platchteuse u platchtiresse [o.f.n.] li ci (cene) ki platcheye.

| platchtireye [f.n.]

1. çou k' el platchteu(se) dit tot platchtant. I n' sait fé k' des platchtireyes. Dji sai çou ki vs voloz avou vos platchtireyes. I n' freut nén tant d' platchtireyes por mi. rl a: flatreye. F. courtisanerie, flatterie.

2. martchotaedje, tchictireye. Nén tant d' platchtireyes: el prinss u nel prinss nén ? F. hésitation, marchandage.

3. tchictaedje, tchipotaedje åtoû d' ene sacwè d' målåjhey. Fé on diccionaire, c' est ene bele platchtireye (H. Scius). F. chipotage, complexité, complication.

Prin del pådje «http://wa.wikipedia.org../../../p/l/a/Mot%C3%AE%7Eplatchter.html»

##### Views

- Årtike
- Copene
- Modêye d' asteure

##### Cweri